Zápisnica zo 6 zasadnutia OZ v obci Michalok, konaného dňa 12.11.2021 v miestnosti KD, so začiatkom o 18,00 hod.

1. Starostka obce privítala prítomných poslancov .Overovateľ zápisnice p.Peter Kačmár je ospravedlnený zo zasadnutia / pracovný turnus/. Za druhého overovateľa bol zvolený Jozef Hamorník.
2. Návrh programu zasadnutia. Poslanci k predloženému programu zasadnutia nemali žiadne doplňujúce body.
3. Kontrola plnení uznesení. Uznesenia z predchádzajúceho zasadnutia boli splnené.
4. Podanie žiadosti o dotáciu na MIRRI. Starostka informovala poslancov, že bola zverejnená výzva na podanie žiadosti o dotáciu v oblasti regiónalneho rozvoja pre najmenej rozvinuté okresy. Obec sa zapojila do tejto výzvy, kde zaslala žiadosť na opravu miestnych komunikácií . Podľa projektovej dokumentácie by boli opravené 3 bočné cesty a položený nový asfaltový koberec.
5. Rôzne. Mikuláš pre deti – baličky pre deti sa odnesú deťom k dverám rodinných domov, z dôvodu šírenia Covidu 19. Klimatizácia do miestnosti KD je zakúpená a nainštalovaná, žiadosť o úhradu aj s doplnením je na úrade PSK. Starostka informovala poslancov, že obecné auto Opel astra je momentálne v oprave, nakoľko došlo k poruche. Asfaltový koberec na cestu k domu smútku je obnovený a opravený je aj most pri Rímsko katolíckom kostole pracovníkmi SÚC PSK stredisko Vranov nad Top. Upomienkové predmety pre občanov ku koncu roka sú všetky dodané, treba ich len poroznášať do domácnosti. Situácia ohľadom šírenia Covidu je v obci zatiaľ stabilizovaná. Občania ktorí doposiaľ boli pozitívny v tzv. tretej vlne mali ľahší priebeh, bez hospitalizácie.
6. Na záver boli prijaté uznesenia. Starostka poďakovala poslancom za účasť.